ПРОТОКОЛ № 19
от заседанието на Комисия по правни въпроси 
на Висшия съдебен съвет, проведено на 8 юни 2015 г.

Днес, 8 юни 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Списък на делата за м. юни 2015 г., водени в отдел „НДПП”, дирекция „Правна”;
- Писмо от Министерство на правосъдието относно предоставяне на информация за предприетите действие през периода април-юни за изпълнение на препоръките на Европейската комисия от Доклада на Комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г.;
- Писмо от министъра на правосъдието във връзка с проект на Закон за изменение и допълнение на Закона за съдебната власт и мотиви към него, за становище до 15.06.2015 г.

Д Н Е В Е Н   Р Е Д:

1. ОТНОСНО: Писмо от Конституционния съд с приложено искане на главния прокурор за установяване противоконституционност на разпоредбата на чл. 2, ал. 6 от Закона за държавния бюджет на РБ и препис от определението на съда от 02.06.2015 г. по конституционно дело № 3/2015 г., за становище в 14-дневен срок. 

КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на г-жа Светла Петкова – член на ВСС за следващото заседание на Комисията да изготви проект на становище по Конституционно дело № 3/2015 г., което да се внесе на заседание на ВСС на 17.06.2015 г. за приемане.

Обединява т. 2 и т. 3
2. ОТНОСНО: Становище на БА ВЛЕК относно проект на Наредба за вписването, квалификацията и възнагражденията на вещите лица от 14.05.2015 г. 
3. ОТНОСНО: Писмо от Сдружение „СЕФИТА” относно проект на Министерство на правосъдието за Наредба за вписването, квалификацията и възнагражденията на вещите лица.

КОМИСИЯТА ПО ПРАВНИ ВЪПРОСИ
Р Е Ш И:
1. Възлага на Саша Харитонова – директор на дирекция „Правна” за следващото заседание на Комисията да обобщи получените становища по проекта на Наредба за вписването, квалификацията и възнагражденията на вещите лица.
2. Проектът на Наредба за вписването, квалификацията и възнагражденията на вещите лица да бъде внесен на заседанието на ВСС на 17.06.2015 г.

4. ОТНОСНО: Писмо от Национална агенция за приходите относно Акт № 9 за установяване на частно държавно вземане.

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на експертите от дирекция „Правна” за следващото заседание на Комисията да изготвят становище на базата на цялата документация по проекта, която се съхранява във ВСС и има ли възможност за предприемане на действия по съдебен ред.

5. ОТНОСНО: Писмо от Павлина Панова – зам. председател на ВКС относно предложение за изменение на разпоредбата на чл. 62, ал. 4 от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на г-жа Каролина Неделчева – член на ВСС да изготви становище по предложението за изменение на разпоредбата на чл. 62, ал. 4 от Правилника за администрацията в съдилищата.
6. ОТНОСНО: Решение на Комисията по предложенията и атестирането от 19.05.2015 г. относно предложение за изменение и допълнение на чл. 42 от Правилата за провеждане на конкурси за младши съдии и младши прокурори за първоначално назначаване и за повишаване в длъжност и преместване на съдии, прокурори и следователи, за становище. 
г-жа Незабравка Стоева прави отвод по т. 8.
Гласуване по т. 8: г-жа Юлия Ковачева - „против”; г-жа Юлиана Колева, г-жа Светла Петкова и г-жа Каролина Неделчева - „за”

КОМИСИЯТА ПО ПРАВНИ ВЪПРОСИ
Р Е Ш И:

6.1. Подкрепя предложението на Комисията по предложенията и атестирането от 19.05.2015 г. за допълнение на чл. 42, ал. 1 от Правилата за провеждане на конкурси за младши съдии и младши прокурори за първоначално назначаване и за повишаване в длъжност и преместване на съдии, прокурори и следователи.
6.2. Връща на КПА за внасяне на предложението в заседание на ВСС.

7. ОТНОСНО: Писмо от председателя на Административен съд София-град относно наложено дисциплинарно наказание на съдия и решение на ВСС по протокол № 29/28.05.2015 г., т. 31, за становище.

КОМИСИЯТА ПО ПРАВНИ ВЪПРОСИ
Р Е Ш И:

7.1. ОТЛАГА разглеждането на т. 7 за следващо заседание на комисията.

8. ОТНОСНО: Решение на Комисия „Бюджет и финанси” от 03.06.2015 г. относно предложение за модифициране на „Специализирана система за конференции и таен вот”, инсталирана във ВСС, за становище до 15.06.2015 г. 

КОМИСИЯТА ПО ПРАВНИ ВЪПРОСИ
Р Е Ш И:

8.1. Изразява принципно съгласие с предложението на Комисия „Бюджет и финанси” от 03.06.2015 г., но предлага решението за въвеждането на модифицираната система да бъде взето след приключване на процедурата по изменение на Конституцията на РБ и Закона за съдебната власт.

9. ОТНОСНО: Решение на Комисия „Съдебна администрация” от 03.06.2015 г. относно писмо от Съюза на юристите в България за провеждане на кръгла маса през м. юни-юли 2015 г. по проблемите на юридическото образование.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение решението на Комисия „Съдебна администрация” от 03.06.2015 г. относно писмо от Съюза на юристите в България за провеждане на кръгла маса през м. юни-юли 2015 г. по проблемите на юридическото образование.

10. ОТНОСНО: Решение на Комисия „Международна дейност” от 29.05.2015 г. относно одобрените приоритетни идеи по Оперативна програма „Добро управление”.
КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение решението на Комисия „Международна дейност” от 29.05.2015 г. относно одобрените приоритетни идеи по Оперативна програма „Добро управление”.

ДОПЪЛНИТЕЛНИ ТОЧКИ:

11. ОТНОСНО: Списък на делата за м. юни 2015 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение списък на делата за м. юни 2015 г., водени в отдел „НДПП”, дирекция „Правна”.

12. ОТНОСНО: Писмо от Министерство на правосъдието относно предоставяне на информация за предприетите действие през периода април-юни за изпълнение на препоръките на Европейската комисия от Доклада на Комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г.

КОМИСИЯТА ПО ПРАВНИ ВЪПРОСИ
Р Е Ш И:

12.1. Възлага на Мартин Величков – главен експерт-юрисконсулт в дирекция „Правна” да изготви исканата информация и да докладва на следващото заседание на Комисията.

13. ОТНОСНО: Писмо от министъра на правосъдието във връзка с проект на Закон за изменение и допълнение на Закона за съдебната власт и мотиви към него, за становище до 15.06.2015 г.

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

	13.1. Становище по проекта на Закон за изменение и допълнение на Закона за съдебната власт ще бъде изготвено след проведено задълбочено обсъждане с органите на съдебната власт и в сроковете, определени с решение на ВСС по протокол № 29/28.05.2015 г.

•	Забележка: Точката да бъде включена като допълнителна в дневния  ред за заседанието на ВСС на 10.06.2015 г.

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА